**IZVJEŠTAJ**

**O SPROVEDENOJ JAVNOJ RASPRAVI O NACRTU ZAKONA O IZMJENAMA I DOPUNAMA ZAKONA O OBRAZOVANJU ODRASLIH**

Neophodnost izmjena Zakona o obrazovanju odraslih proizilazi iz dosadašnjeg iskustva u reformi obrazovanja odraslih i primjene zakona.

Razlog za donošenje ovog zakona je stvaranje još modernijeg i efikasnijeg sistema obrazovanja koji će omogućiti razvoj pojedinca bez obzira na pol, životnu dob, socijalno porijeklo, nacionalnu i vjersku pripadnost i tjelesnu i fizičku konstituciju. Dosadašnja implementacija Zakona nametnula je potrebu da se pojedine odredbe Zakona izmijene, odnosno dorade, u cilju unapređivanja kvaliteta, efikasnosti, racionalnosti i ekonomičnosti obrazovnog sistema, u skladu sa drugim pozitivnim propisima i mjerama koje država preduzima radi implementacije politike u oblasti obrazovanja. Uz to, Zakon je neophodno usaglasiti sa pojedinim propisima EU.

 U pripremi Prijedloga zakona zatražena su mišljenja, prijedlozi u skladu sa članom 5 Uredbe o postupku i načinu sprovođenja javne rasprave u pripremi zakona (,,Službeni list CG,, broj 12/12) Poziv za učešće u konsultacijama ya NVO je objavljen 28. decembra 2016. godine na website Ministarstva prosvjete, do 15. januara 2017. godine kao i na portalu E uprave, i svi zainteresovani organi, organizacije, udruženja, pojedinci su pozvani da dostave svoje prijedloge, sugestije I komentare na važeći tekst Zakona o obrazovanju odraslih kako bi se u postupku izrade zakona o izmjenama i dopunama postojećeg Zakona došlo do najboljih i najkvalitetnijih zakonskih rješenja koja će doprinijeti unapređivanju ukupnog sistema obrazovanja i vaspitanja.

Takođe je, saglasno članu 8 Uredbe o načinu i postupku ostvarivanja saradnje organa državne uprave i nevladinih organizacija (,,Službeni list CG,, broj 7/12) u postupku pripreme zakona pružena je mogućnost za učešće nevladinog sektora u radu radne grupe koja je pripremala nacrt izmjena i dopuna zakona. Prestavnik nevladinih organizacija uzeo je učešće u radu radne grupe za pripremu ovog zakona.

Tekst Nacrta zakona o izmjenama i dopunama Zakona o obrazovanju odraslih koji je pripremila Radna grupa objavljen je 20. aprila 2017.godine na web site Ministarstva kako bi se najširoj stručnoj i laičkoj javnosti učinile dostupnim predložene izmjene i dopune u cilju transparentnosti postupka definisanja pojedinih odredbi zakonskih rješenja i dobijanja kvalitetnijeg zakonskog teksta.

Primjedbe, prijedlozi i sugestije na predloženi tekst zakona su sagledane i sve koje su predstavljale doprinos poboljšanju zakonskog teksta i koje su bile usklađene sa utvrđenom koncepcijom razvoja obrazovanja odraslih prihvćene su i ugrađene u Prijedlog zakona.

**Primjedbe na Nacrt zakona o izmjenama i dopunama Zakona o obrazovanju odraslih su dostavili:**

- Privredna komora Crne Gore;

- Unija poslodavaca Crne Gore;

- Centar za stručno obrazovanje;

- Ispitni centar;

- ADP-Zid;

- NVO »Naše doba« i

- Centar za građansko obrazovanje (Kristina Zogović).

1. Većina učesnika rasprave predložila je da se promijene uslovi za

osnivanje organizatora obrazovanja, direktora, osnivački ulog i stručni ispit nastavnika(izvođača) u obrazovanju odraslih i dr.

 Stav obrađivača:

 Prijedlog je prihvaćen na način što su ove sugestije i predlozi ugrađeni u Prijedlog zakona o izmjenama i dopunama Opšteg zakona o

obrazovanju i vaspitanju, koji je u proceduri donošenja sa ovim zakonom.

1. Predloženo je da programe neformalnog obrazovanja, koji se

realizuju preko međunarodnih organizacija i projekata, ne donosi nadležni nacionalni savjet.

Stav obrađivača:

Prijedlog se prihvata tako što će se razne programe neformalnog

obrazovanja koji se realizuju preko međunarodnih organizacija i projekata donositi subjekti koji realizuju programe.

1. Predloženo je da se ugradi odredba po kojoj bi poslodavac treba

da izadaje potvrdu zaposlenom o završenom osposobljavanju i usavršavanju na radnom mjestu.

 Stav obrađivača:

 Prijedlog se prihvata i ugrađena je odredba prema kojoj poslodavac izadaje potvrdu zaposlenom o završenom osposobljavanju i usavršavanju na radnom mjestu usled zahtjeva novih tehnoloških programa i drugih potreba poslodavca.

 4.Istaknuta je primjedba da organizator obrazovanja odraslih mora da ima nastavni kadar koji mora biti andragoški osposobljen, kao uslov za dobijanje licence. Određeni broj učesnika u raspravi smatra da andragoško osposobljavanje kadra predstavlja biznis barijeru.

 Stav obrađivača:

Ova primjedba je djelimično prihvaćena na način da u postupku osnivanja ustanova obrazovanja odraslih andragoško osposobljavanje kadra nije uslov za osnivanje ustanove, čime je otklonjena biznis barijera.

Nacrtom zakona propisano je prelazno rješenje sa odloženim rokom od godinu dana za sticanje andragoške osposobljenosti izvođača programa obrazovanja koji su na dan stupanja na snagu ovog zakona angažovani kod licenciranog organizatora obrazovanja. Na ovaj način je omogućeno da u navedenom roku licencirani organizatori obrazovanja obezbjede da izvođači programa koje su angažovali steknu andragošku osposobljenost.

1. Istaknuta je primjedba da se obuhvate sve vrste organizovanja i

rada ustanova iz oblasti obrazovanja odraslih

Stav obrađivača:

Prijedlog je prihvaćen i predlog je sastavni dio Predloga zakona.

1. Predloženo je da se provjeravanje, potvrđivanje odnosno

dokazivanje znanja odraslih upodobi sa stručnim kvalifikacijama.

Stav obrađivača:

Prijedlog je prihvaćen na način što je propisana upućujuća

odredba prema kojoj, provjeravanje, potvrđivanje odnosno dokazivanje znanja odrasli vrši se u skladu sa posebnim propisom kojim se uređuje sticanje nacionalne stručne kvalifikacije.

1. Istaknuta je primjedba da organizatori obrazovanja moraju da

vodie i elektronsku evidenciju o programima i dokumentaciji koju izdaju.

 Stav obrađivača:

Djelimično je prihvaćena ova primjedba, jer u praksi ima organizatora obrazovanja koji nemaju mogućnosti da na ovaj način isključivo vode evidenciju, kao i da naš Jedinstveni informacioni sistem obrazovanja (MEIS), u ovom momentu, ne može tehnički da podrži takvo rješenje, pa je predvidjeno da se evidencija vodi i pisanim i elektronskim putem i dostavlja Ministarstvu.

1. Predloženo je da se u pripremi Plana obrazovanja pored drugih

subjekata, obavezno, pribavlja mišljenje Privredne komore Crne Gore.

 Stav obrađivača:

 Prijedlog je prihvaćen tako da će se ubuduće u pripremi Plana obrazovanja odraslih Ministarstvo, pored mišljenja Zavoda za zapošljavanje, odgovarajućih udruženja, lokalne samouprava i zainteresovanih organa državne uprave obavezno pribavljati i mišljenje Privredne komore.